Diari Oficial de la Generalitat Valenciana


Sumari del DOGV 4745, del 04-05-2004 (2004/4353)

ORDE de 29 d'abril de 2004, de la Conselleria de Justícia i Administracions Públiques, per la qual s'aprova la classificació del lloc d'Intervenció de la Diputació Provincial de València per a la seua provisió pel sistema de lliure designació.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4745

Data del DOGV
:   04-05-2004

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   2004/4353


Data del document
:   29-04-2004

Organisme emissor
:   Conselleria de Justícia i Administracions Públiques

Tipus de document
:   Ordre

Descriptors 

:   * qualificació del personal
    * professió administrativa
    * administració local
    * comptable

ORDE de 29 d'abril de 2004, de la Conselleria de Justícia i Administracions Públiques, per la qual s'aprova la classificació del lloc d'Intervenció de la Diputació Provincial de València per a la seua provisió pel sistema de lliure designació. [2004/F4353]
  
La Diputació Provincial de València, en sessió plenària celebrada el 30 de març de 2004, va aprovar modificar la relació de llocs de treball de la corporació, acord publicat en el Butlletí Oficial de la Província de València de 27 d'abril de 2004.
  
En l'esmentada sessió s'acorda, per tal d'homogeneïtzar la forma de provisió de tots els llocs reservats a funcionaris d'administració local amb habilitació de caràcter nacional de la corporació provincial, que la forma de provisió del lloc d'interventor siga pel sistema de lliure designació entre funcionaris d'administració local de la subescala d'intervenció tresoreria, categoria superior.
  
El lloc d'Intervenció té assignat el nivell 30 de complement de destinació actualment ocupat amb caràcter definitiu per l'habilitat nacional pertanyent a la categoria superior de la subescala d'intervenció-tresoreria, Felipe Gómez Degracia, a qui s'ha efectuat el corresponent tràmit d'audiència.
  
Per tant, i fent ús de les competències atribuïdes per l'article 9 del Reial Decret 1.732/1994, de 29 de juliol, sobre provisió de llocs de treball reservats a funcionaris d'administració local amb habilitació de caràcter nacional, i de l'article 2.2.e) i 4.4 del Decret 159/1997, de 29 d'abril, del Govern Valencià, pel qual s'aprova el reglament regulador de les competències de la Generalitat Valenciana relatives als funcionaris d'administració local amb habilitació de caràcter nacional,
  
ORDENE
  
Classificar el lloc d'Intervenció de la Diputació Provincial de València per a la seua provisió pel sistema de lliure designació entre funcionaris d'administració local amb habilitació de caràcter nacional, pertanyents a la subescala d'intervenció-tresoreria, categoria superior.
  
Contra esta orde es podrà interposar recurs contenciós administratiu davant del Jutjat Contenciós Administratiu de València o davant del jutjat contenciós administratiu en la circumscripció del qual tinga el demandant el seu domicili, en el termini de dos mesos comptats des de l'endemà de la seua publicació. Tot això de conformitat amb el que establixen l'article 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, i els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.
  
València, 29 d'abril de 2004
  
El conseller de Justícia i Administracions Públiques,